ai4bharat/Pralekha huggingface dataset:
उपराष्ट्रपती कार्यालय
अल्प-मुदतीच्या लाभापलीकडे जाऊन पहा आणि दीर्घकालीन शाश्वत कार्य करा- उपराष्ट्रपतींचे व्यापार धुरीणांना आवाहन
उपराष्ट्रपतींच्या हस्ते भारतातील - बी स्कूल नेतृत्व परीषद-2021 चे उद्घाटन
उपाध्यक्ष श्री. एम. वेंकैया नायडू यांनी आज दीर्घकालीन शाश्वत विकासाचे महत्त्व अधोरेखित केले आणि ते म्हणाले, की जगाला अशा व्यावसायिक नेत्यांची गरज आहे जे अल्प मुदतीच्या लाभांच्या पलीकडे पाहू शकतील आणि दीर्घकालीन शाश्वत कार्य करतील.
नवी दिल्लीतील उपराष्ट्रपती निवासातून ‘इंडियन बी-स्कूल लीडरशिप कॉन्क्लेव्ह’ चे उद्घाटन करताना उपराष्ट्रपतींनी असा इशारा दिला, की विकासाचे आपले प्रयत्न पर्यावरणाची किंमत देऊन असू नयेत. जागतिक तापमानवाढ आणि त्यामुळे वारंवार येणाऱ्या नैसर्गिक आपत्तींच्या सतत होत असलेल्या वाढीकडे लक्ष वेधत ते म्हणाले, की याचा परिणाम व्यवसायांवरही होत आहे.
असोसिएशन टू एडव्हान्स कॉलेजिएट स्कूल ऑफ बिझिनेस , यूएसए आणि एजुकेशन प्रमोशन सोसायटी फाँर इंडिया यांच्या संयुक्त विद्यमाने , 'इंडियन बी स्कूल्स : स्थानिक आणि जागतिक सर्वोत्तम पद्धती एकमेकांत विलीन करून शाश्वत भवितव्याच्या दिशेने आगेकूच'' या संकल्पनेवर दोन दिवसीय परीषद, दृकश्राव्य माध्यमाद्वारे आयोजित करण्यात आली आहे. व्यवस्थापन शिक्षण क्षेत्रातील 20 हून अधिक विचारवंत नेते, डीन, संचालक आणि धोरणकर्ते भारत आणि जगातील व्यवस्थापन शैक्षणिक संस्थांमधील शिक्षकांना भेडसावणाऱ्या विविध मुद्द्यांबद्दल यावेळी विचार मंथन करतील.
उपराष्ट्रपती म्हणाले, की आमच्या व्यवस्थापन शैक्षणिक संस्था आपल्या अर्थव्यवस्थेमध्ये आणि समाजात महत्त्वपूर्ण भूमिका बजावतात, कारण भविष्यातील व्यवस्थापक, नेते आणि नवनवीन कल्पना साकार करणारे येथे घडविले जातात आणि प्रशिक्षित होत असतात. रोजगाराच्या मुद्द्यावर उपराष्ट्रपतींनी इंडिया स्किल्स अहवाल 2020 चा संदर्भ दिला आणि ते म्हणाले, की देशात 54 टक्के एमबीए पदवीधर रोजगारक्षम असतात. शिक्षण आणि रोजगार यातील अंतर दूर करण्याच्या पद्धतींचा विचार करण्यासाठी बी-स्कूल्सना श्री. नायडू यांनी असे आवाहन केले, की शैक्षणिक संस्था आणि उद्योग यांनी एकमेकांतील संवाद वाढवावा, जेणेकरून विद्यार्थ्यांना वास्तविक जीवनातील परिस्थिती आणि प्रात्यक्षिकांसह शिकण्याची संधी मिळेल.
स्वातंत्र्योत्तर काळात अमेरिकेच्या हार्वर्ड आणि एमआयटी संस्थांनी भारतीय बी-स्कूलना मदत केली, याकडे लक्ष वेधत, सध्या यूएस मधील बऱ्याच उच्च दर्जाच्या व्यवस्थापन संस्थामधील विद्याशाखांचे सदस्य जन्माने भारतीय आणि भारतात शिक्षण घेतलेले आहेत, याबद्दल श्री. नायडू यांनी आनंद व्यक्त केला.
या भाषणाचा संपूर्ण मजकूर खाली दिलेला आहे -
M.Chopade/S.Patgoankar/P.Kor
अर्थ मंत्रालय
2022-23 या आर्थिक वर्षात प्रधानमंत्री मुद्रा योजने  अंतर्गत 6,23,10,598 कर्जे मंजूर
नवी दिल्ली, 31 जुलै 2023
नवीन किंवा सध्या सुरू असलेल्या सूक्ष्म उद्योग/व्यवसायाला दहा लाख रूपयांपर्यतचे संस्थात्मक कर्ज उपलब्ध करून देणे हे प्रधानमंत्री मुद्रा योजनेचे  उद्दिष्ट आहे. केंद्रीय वित्त राज्यमंत्री डॉ भागवत कराड यांनी आज लोकसभेत लेखी उत्तरात ही माहिती दिली. दोन वर्षांत या योजनेखाली मंजूर झालेल्या कर्जांची संख्या खालीलप्रमाणे आहे:
|
|
F.Y. 2021-22
|
|
F.Y. 2022-23
|
|
5,37,95,526
|
|
6,23,10,598
राज्यनिहाय आणि केंद्रशासित प्रदेशांप्रमाणे माहिती परिशिष्ट -I.
शेड्युल्ड कमर्शियल बँका , बँकेतर वित्तीय कंपन्या  आणि लघु वित्तीय संस्था  या सभासद कर्ज देणाऱ्या संस्था  प्रधानमंत्री मुद्रा योजनेअंतर्गत दहा लाख रूपयांपर्यंतचे कर्ज कोणत्याही हमीशिवाय  देतात. कर्ज घेण्यास पात्र असलेल्या कोणत्याही व्यक्तीला जिच्याकडे लघु उद्योगासाठी व्यवसाय योजना आहे, ती व्यक्ती या योजनेंतर्गत उत्पादन, व्यापार, सेवा क्षेत्रातील उत्पन्न वाढवणार्या व्यवहारांसाठी कर्ज घेऊ शकते. तसेच
शेतीशी संबंधित कामांसाठी तीन कर्ज श्रेणींमध्ये कर्ज उपलब्ध होते. त्या तीन श्रेण्या अशा- शिशू , किशोर  आणि तरुण 
या योजनेच्या अंमलबजावणीसंदर्भातील तक्रारी संबंधित बँकांशी सल्लामसलत करून सोडवल्या जातात. सेंट्रलाइज्ड पब्लिक ग्रीव्हन्स रिड्रेस अँड मॉनिटरिंग सिस्टीम  वर प्राप्त झालेल्या तक्रारी देखील संबंधित बँकांकडे विहित कालमर्यादेत सोडवण्यासाठी घेतल्या जात आहेत.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
पंतप्रधान कार्यालय
कंपाऊंड तिरंदाजी स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी तेजस प्रवीण देवतळेचे केले कौतुक
आशियाई क्रीडा स्पर्धेत, पुरुषांच्या वैयक्तिक कंपाऊंड तिरंदाजी स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी ओजस प्रवीण देवतळेचे कौतुक केले आहे.
नरेंद्र मोदी यांनी X या समाजमाध्यमावर पोस्ट केले आहे:
" आशियाई क्रीडा स्पर्धेत कंपाऊंड तिरंदाजी पुरुषांच्या वैयक्तिक स्पर्धेत सुवर्णपदक मिळवल्याबद्दल ओजस प्रवीण देवतळेचे अभिनंदन. त्याने अचूकता, दृढनिश्चय आणि आपल्या लक्ष्याप्रती अढळ राहत, हे यश पुन्हा एकदा मिळवत देशाचा अभिमान उंचावला आहे."
संरक्षण मंत्रालय
अग्नीवीरांच्या वेतन पॅकेजसाठी भारतीय लष्कराने अकरा बँकाबरोबर केला ऐतिहासिक करार
नवी दिल्ली, 15 ऑक्टोबर 2022
भारतीय लष्कराने नोंदणीकृत अग्नीवीरांच्या वेतन पॅकेजसाठी तसेच त्यांना बँकिंग सुविधा प्रदान करण्यासाठी स्टेट बँक ऑफ इंडिया, पंजाब नॅशनल बँक, बँक ऑफ बडोदा, आयडीबीआय बँक, आयसीआयसीआय बँक, एचडीएफसी बँक, अॅक्सिस बँक, येस बँक, कोटक महिंद्रा बँक, आयडीएफसी फर्स्ट बँक आणि बंधन बँक या 11 बँकांबरोबर सामंजस्य करार केला आहे. लेफ्टनंट जनरल व्ही श्रीहरी, डीजी  आणि बँकांच्या वरिष्ठ अधिकाऱ्यांनी 14 ऑक्टोबर 2022 रोजी भारतीय लष्कराचे ऍडज्युटंट जनरल, लेफ्टनंट जनरल सी बन्सी पोनप्पा यांच्या अध्यक्षतेखाली झालेल्या समारंभात या सामंजस्य करारांवर स्वाक्षऱ्या केल्या.
अग्नीवीर वेतन पॅकेज अंतर्गत असलेली वैशिष्ट्ये आणि लाभ संरक्षण वेतन पॅकेज सारखेच आहेत. याव्यतिरिक्त, बँकांनी अग्निवीरांना त्यांच्या उद्योजकीय कौशल्यांना चालना देण्यासाठी आणि वाढविण्यासाठी अल्प दराने कर्ज  देऊ केली आहेत. “अग्निपथ योजने” अंतर्गत अग्निवीरांची पहिली तुकडी जानेवारी २०२३ पर्यंत प्रशिक्षण केंद्रांमध्ये सामील होणार आहे.S.Patil/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
आरोग्य आणि कुटुंब कल्याण मंत्रालय
कोविड -19 विषयक अद्ययावत माहिती
देशव्यापी लसीकरण मोहिमेत आत्तापर्यंत 174.24 कोटी लसींच्या मात्रा दिल्या गेल्या
भारतात सध्या उपचाराधीन रुग्णसंख्या 3,32,918 इतकी आहे
भारतात सध्या उपचाराधीन रुग्णांचे प्रमाण 0.78% आहे
रुग्ण बरे होण्याचा दर 98.03%
गेल्या चोवीस तासात 67,538 जण कोविडमधून बरे झाले, कोविडमुक्त झालेल्यांची एकूण संख्या 4,19,10,984
वर पोहचली आहे
गेल्या चोवीस तासात 30,757 नवीन रुग्णसंख्या नोंदवली गेली
दैनिक पॉझिटिव्हिटी दर 
साप्ताहिक पॉझिटिव्हिटी दर 
देशभरात आत्तापर्यंत 75.55 कोटी निदान चाचण्या केल्या गेल्या. गेल्या चोवीस तासात 11,79,705 निदान चाचण्या केल्या गेल्या.
पंतप्रधान कार्यालय
‘मेरी माटी मेरा देश’ गीताचा प्रतिध्वनी प्रत्येक भारतीयाच्या हृदयामधून उमटतो: पंतप्रधान
नवी दिल्ली, 1 सप्टेंबर 2023
पंतप्रधान नरेंद्र मोदी यांनी ‘मेरी माटी मेरा देश’च्या गीताची प्रशंसा केली आहे.
आपल्या ट्वीटर संदेशात त्यांनी म्हटले आहे:
"#MeriMaatiMeraDesh गीताचा प्रतिध्वनी प्रत्येक भारतीयाच्या हृदयात खोलवर उमटतो, हे गीत आपल्या प्रिय देशासाठी अनेकांनी केलेल्या बलिदानाची आठवण करून देते. येणाऱ्या पिढ्यांना प्रेरणा देणारे हे अभियान आपण सर्वांनी यशस्वी करूया."
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वित्त आयोग
15 व्या वित्त आयोगाची गोव्यातील नागरी स्वराज्य संस्थांच्या प्रतिनिधींसमवेत बैठक
पणजी, 23 जानेवारी 2020
एन.के.सिंग यांच्या अध्यक्षतेखालील 15 वा वित्त आयोग गोवा राज्याच्या दौऱ्यावर आहे. आज सकाळी झालेल्या पहिल्या सत्रात राज्यातील नागरी स्वराज्य संस्थांच्या प्रतिनिधींसमवेत आयोगाची बैठक पार पडली.
या बैठकीत आयोगासमोर पुढील मुद्दे चर्चेला आले
· राज्यघटनेच्या 12 व्या परिशिष्टात नमूद केलेल्या 18 कार्यांपैकी 10 कार्ये नागरी स्वराज्य संस्थांकडे वळवण्यात आली आहेत. या 10 कार्यांपैकी  रस्ते आणि पूल आणि  सार्वजनिक आरोग्य, स्वच्छता आणि घन कचरा व्यवस्थापन यातही काही प्रमाणात बदल केला आहे.
· स्थानिक स्वराज्य संस्थांच्या 2016-17 पर्यंतच्या व्यवहारांची नोंद आहे आणि त्याचे लेखापरीक्षणही झाले आहे.
· राज्यातील स्थानिक स्वराज्य संस्थांची संख्या  नूसार पुढीलप्रमाणे
|
|
स्थानिक स्वराज्य संस्था
|
|
संख्या
|
|
महानगरपालिका
|
|
01 
|
|
नगरपालिका
|
|
13
|
|
एकूण
|
|
14
· 1999 मध्ये पहिल्या वित्त आयोगाची स्थापना करण्यात आली होती आणि गोवा सरकारने नोव्हेंबर 2001 मध्ये आयोगाच्या शिफारसी स्वीकारल्या होत्या.
· दुसऱ्या वित्त आयोगाने डिसेंबर 2007 मध्ये अहवाल सादर केला होता, पण राज्य सरकारने दुसऱ्या वित्त आयोगाच्या शिफारशी स्वीकारल्या नाहीत.
· जानेवारी 2017 मध्ये तिसऱ्या राज्य वित्त आयोगाची स्थापना करण्यात आली  आणि आयोगाकडून तीन वर्षानंतरही शिफारशी सादर करण्यात आल्या नाहीत.
14 व्या वित्त आयोगाच्या शिफारशी:
· 14 व्या वित्त आयोगाने नागरी स्थानिक स्वराज्य संस्थांसाठी 220 कोटी रुपयांच्या अनुदानाची शिफारस केली होती. . 176 कोटी रुपयांपैकी , गोव्याला 31 मार्च 2019 पर्यंत फक्त 104 कोटी रुपये प्राप्त झाले .
· तर, कामगिरीनुरुप अनुदाच्या 44 कोटी रुपयांपैकी 2016-17  मध्ये गोव्याला केवळ 8.62 कोटी रुपये मिळाले..
दुसऱ्या राज्य वित्त आयोगाचा अहवाल राज्य सरकारने का स्वीकारला नाही, याची कारणे 15 व्या वित्त आयोगाने मागवली आहेत. तसेच तिसऱ्या राज्य वित्त आयोगाच्या स्थापनेनंतर तीन वर्षानंतरही वित्त आयोगाचा अहवाल का सादर झाला नाही, तसेच यामुळे नागरी स्थानिक स्वराज्य संस्थांना काही महसूली तोटा झाला आहे का याची माहिती मागवली आहे. यामुळे झालेल्या नुकसानीसाठी स्थानिक स्वराज्य संस्थांना काही नुकसानभरपाईची तरतूद करण्यात आली होती, का हेही आयोगाला जाणून घ्यायचे आहे.
या बैठकीला पणजीचे महापौर उदय मडकईकर, म्हापसा पालिकेचे नगराध्यक्ष रिआन ब्रांगाझा, डिचोली पालिकेचे नगराध्यक्ष राजाराम गावकर, वाळपई पालिकेचे नगराध्यक्ष अख्तर अली शाह, काणकोण पालिकेच्या नगराध्यक्ष श्रीमती नीतू समीर देसाई, कुंकळी पालिकेच्या नगराध्यक्ष श्रीमती पॅन्झी कुतीन्हो आणि मुरगांव पालिकेचे नगराध्यक्ष नंदादीप राऊत यांची उपस्थिती होती.
सर्व प्रतिनिधींनी केलेल्या शिफारसींची नोंद घेऊन केंद्र सरकारपर्यंत पोहचवल्या जातील, असे वित्त आयोगाने सांगितले.
S.Thakur/P.Kor
(Visitor Counter : 144
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंह यांनी नवी दिल्ली येथे नागरी सेवा परीक्षा 2019 च्या परीक्षेत घवघवीत यश संपादन केलेल्या विद्यार्थ्यांशी साधला संवाद
नवी दिल्ली, 25 ऑगस्ट 2020
केंद्रीय ईशान्य प्रदेश विकास राज्यमंत्री , पंतप्रधान कार्यालय, कार्मिक, सार्वजनिक तक्रारी, निवृत्तीवेतन , अणु उर्जा आणि अवकाश राज्यमंत्री डॉ जितेंद्र सिंह यांनी आज आयएएस /नागरी सेवा परीक्षा 2019 मध्ये घवघवीत यश संपादन केलेल्या विद्यार्थ्यांचा सत्कार केला. या परीक्षेचा निकाल नुकताच जाहीर करण्यात आला. अखिल भारतीय स्तरावरील तीन अव्वल क्रमांक प्राप्त विद्यार्थी यात सहभागी झाले होते.
संवाद साधताना डॉ. जितेंद्र सिंह म्हणाले, गेल्या पाच वर्षांपासून त्यांनी कार्मिक आणि प्रशिक्षण विभागात  नॉर्थ ब्लॉक येथील डीओपीटी मुख्यालयात अखिल भारतीय स्तरावरील अव्वल क्रमांक प्राप्त विद्यार्थ्यांना वैयक्तिकरित्या आमंत्रित करण्याची आणि प्रशस्तिपत्रे प्रदान करून त्यांचा सत्कार करण्याची एक नवीन परंपरा सुरू केली. कोविड -19 मुळे यंदाचा सोहळा तशा स्वरुपात आयोजित होऊ शकला नाही.
या विद्यार्थ्यांशी अनौपचारिक गप्पां दरम्यान डॉ जितेंद्र सिंह यांनी त्यांच्या कुटूंबाविषयी आणि त्यांच्या भविष्यातील आकांक्षा बाबत विचारपूस केली. ते म्हणाले, स्वातंत्र्योत्तर भारताच्या इतिहासातील सर्वोत्तम काळात ते या सेवांमध्ये प्रवेश करत आहेत, जेव्हा पंतप्रधान नरेंद्र मोदी यांच्या नेतृत्वाखाली भारत अग्रेसर असून लवकरच जगातील आघाडीचे राष्ट्र बनेल . त्या दृष्टिकोनातून ते म्हणाले की, ज्या तरुण अधिकाऱ्यांना 30 ते 35 वर्षे सेवा बजावायची आहे, त्यांना मोदींच्या नवभारत निर्मितीत हातभार लावण्याचे भाग्य मिळेल.
डॉ. जितेंद्र सिंह यांनी गेल्या सहा वर्षांत युवा प्रशिक्षणार्थी आणि आयएएस अधिका-यांसाठी केलेल्या पठडीबाहेरच्या सुधारणांचीही आठवण करून दिली. ते म्हणाले की, यात राज्य सरकार किंवा केंद्र शासित प्रदेशात देण्यात येणाऱ्या केडर मध्ये सहभागी होण्यापूर्वी केंद्र सरकारमध्ये तीन महिन्यांचा अनुभव मिळवण्याचा समावेश आहे.
ते म्हणाले, सुमारे दहा दशकांपूर्वी केवळ काही विशिष्ट राज्ये अव्वल क्रमांक प्राप्त यादीत दिसायची मात्र आज आपल्याकडे हरियाणा, पंजाब आणि जम्मू-काश्मीर केंद्र शासित प्रदेशासारखी राज्ये आहेत. ही तुलनात्मकदृष्ट्या नवीन बाब आहे. ते म्हणाले, दरवर्षी पहिल्या 3 अव्वल विद्यार्थ्यांमध्ये एक किंवा अधिक महिला उमेदवार असतात.
सीएसई 2019 च्या परीक्षेत अव्वल क्रमांक मिळवणाऱ्या उमेदवारांचे स्वागत करताना, कार्मिक आणि प्रशिक्षण विभाग सचिव डॉ. सी. चंद्रमौली यांनी सर्व 20 उमेदवारांचे अभिनंदन केले आणि त्यांच्या उज्ज्वल भविष्यासाठी शुभेच्छा दिल्या. त्यांनी सर्व उमेदवारांना सल्ला दिला आहे की त्यांनी हे लक्षात ठेवले पाहिजे की त्यांनी समाज सेवा आणि राष्ट्राच्या विकासासाठी करिअरचा पर्याय म्हणून नागरी सेवेचा पर्याय निवडला आहे. ही सेवा विविध क्षेत्रात काम करण्याच्या असंख्य संधी उपलब्ध करुन देते.
सीएसई -2019 मध्ये पहिल्या 20 जणांच्या यादीत स्थान मिळवलेले सर्वजण ऑनलाइन व्हिडिओ कॉन्फरन्सद्वारे सत्कार कार्यक्रमात सामील झाले. त्यांनी आपले मत व्यक्त केले आणि देशसेवेसाठी अत्यंत उत्सुक असल्याचे सांगितले.
B.Gokhale /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
मंत्रिमंडळ
भारत आणि मलावी दरम्यान प्रत्यार्पण कराराला मंत्रिमंडळाची मंजुरी
नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि मलावी यांच्यातील प्रत्यार्पण कराराला मंजुरी दिली आहे. हा करार दहशतवादी, आर्थिक गुन्हेगार आणि इतर गुन्हेगारांना मलावीकडून ताब्यात घेण्याच्या प्रक्रियेला मदत करेल.
N.Sapre/M.Chopade/P.Kor
(Visitor Counter : 58
पंतप्रधान कार्यालय
ट्युनिशियाच्या अध्यक्षपदाची शपथ घेतल्याबद्दल पंतप्रधानांनी कैस सईद यांचे केले अभिनंदन
(नवी दिल्ली, 23 ऑक्टोबर 2019
ट्युनिशिया प्रजासत्ताकचे अध्यक्ष म्हणून शपथ घेतल्याबद्दल पंतप्रधान नरेंद्र मोदी यांनी राष्ट्रपती कैस साईद यांचे अभिनंदन केले आहे.
"ट्युनिशिया प्रजासत्ताकाचे अध्यक्ष म्हणून शपथ घेतल्याबद्दल राष्ट्रपती कैस साईद यांचे अभिनंदन. भारत-ट्युनिशिया संबंध अधिक दृढ करण्यासाठी मी त्यांच्याबरोबर काम करण्यास उत्सुक आहे," असे पंतप्रधान म्हणाले.
B.Gokhale/P.Kor
भूविज्ञान मंत्रालय
कोकण आणि गोव्यात तुरळक ठिकाणी आज मुसळधार पावसाची शक्यता
नवी दिल्ली, 25 जून 2021
कोकण आणि गोव्यात तुरळक ठिकाणी आज मुसळधार पावसाची शक्यता, भारतीय हवामान विभागाच्या राष्ट्रीय हवामान अंदाज केंद्राने दुपारी 1 वाजता जारी केलेल्या हवामानविषयक पत्रकात वर्तवली आहे.
विदर्भात तुरळक ठिकाणी विजांच्या कडकडाटासह जोरदार वारे वाहण्याची शक्यताही वर्तवण्यात आली आहे.
facebook link: https://www.facebook.com/India.Meteorological.Department/videos/187214956566356

Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
पंतप्रधानांच्या अध्यक्षतेखाली ‘प्रगती’चा 34वा संवाद
नवी दिल्ली, 30 डिसेंबर 2020
पंतप्रधान नरेंद्र मोदी यांच्या अध्यक्षतेखाली ‘प्रगती’ची 34 वी बैठक आज झाली. या बैठकीमध्ये विविध प्रकल्प, कार्यक्रम आणि तक्रारी यांचा आढावा घेण्यात आला.
रेल्वे मंत्रालय, रस्ते वाहतूक आणि महामार्ग मंत्रालय, गृहनिर्माण आणि शहरी व्यवहार मंत्रालय यांच्या प्रकल्पांवर या बैठकीत चर्चा करण्यात आली. उत्तर प्रदेश, मध्य प्रदेश, राजस्थान, जम्मू आणि काश्मिर, पश्चिम बंगाल, महाराष्ट्र, दिल्ली, हरियाणा, गुजरात आणि दादरा आणि नगर हवेली या राज्ये आणि केंद्रशासित प्रदेशांमध्ये सुरू असलेल्या सुमारे एक लाख कोटी रुपये खर्चांच्या प्रकल्पांच्या प्रगतीचा आढावा पंतप्रधान मोदी यांनी यावेळी घेतला.
यावेळी संवाद साधताना आयुष्मान भारत आणि जल जीवन मिशनचाही आढावा घेण्यात आला. तसेच ग्राहक व्यवहार मंत्रालयाशी संबंधित आलेल्या तक्रारींच्या निवारणासंबंधी चर्चा करण्यात आली.
पंतप्रधानांनी सर्व अधिका-यांना तक्रारींचे सर्वंकष निराकरण त्वरित करण्याचे निर्देश दिले. प्रकल्पांचा आढावा घेताना राज्यांच्या मुख्य सचिवांना पंतप्रधान मोदी यांनी सांगितले की, प्रलंबित प्रश्नांचे शक्य तितक्या लवकर निराकरण करावे आणि नियोजित वेळापत्रकाप्रमाणे ठरलेल्या तारखेपर्यंत प्रकल्पाचे काम पूर्ण करून लक्ष्यपूर्ती करावी. त्याचबरोबर सर्व राज्यांनी शक्य तितक्या लवकर आयुष्मान भारतमध्ये 100 टक्के नावनोंदणी व्हावी, यासाठी प्रयत्न करावेत. जल जीवन मिशनचे काम मिशन मोडवर पूर्ण करण्यासाठी पथदर्शी कार्यक्रम तयार करण्यासाठी राज्यांना आणि केंद्रशासित प्रदेशांना त्यांनी प्रोत्साहन दिले.
यापूर्वी ‘प्रगती’च्या 33 बैठका झाल्या. त्यामध्ये 280 प्रकल्पांचा आढावा घेण्यात आला होता. त्याचबरोबर 50 कार्यक्रम आणि योजना तसेच 18 क्षेत्रांमधून आलेल्या तक्रारींच्या निवारणासाठी विविध प्रकरणांवर चर्चा करण्यात आली.M.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय स्पर्धा आयोग
बीटीएस इन्वेस्टमेंट 1 पीटीई लिमिटेड आणि रिलायंस प्रोजेक्ट्स अँड प्रॉपर्टी मॅनेजमेंट सर्विसेस लिमिटेड द्वारे गुंतवणूक केल्यानंतर, सीसीआयने वायकॉम 18 मिडिया प्रायवेट लिमिटेडसह जियो सिनेमा ओटीटी मंचच्या एकत्रीकरणाला दिली मान्यता
नवी दिल्ली, 22 सप्टेंबर 2022
भारतीय स्पर्धा आयोगाने  बीटीएस इन्वेस्टमेंट 1 पीटीई लिमिटेड  आणि रिलायंस प्रोजेक्ट्स अँड प्रॉपर्टी मॅनेजमेंट सर्विसेस लिमिटेड  द्वारे गुंतवणूक केल्यानंतर, वायकॉम 18 मिडिया प्रायव्हेट लिमिटेड  सह जियो सिनेमा ओटीटी मंचच्या एकत्रीकरणाला मान्यता दिली.
बीटीएस1 और आरपीपीएमएसएलच्या गुंतवणूकीनंतर, प्रस्तावित संयोजनात वायकॉम 18 सह जियो सिनेमा ओटीटी मंचाच्या एकीकरणाचा समावेश आहे.
बीटीएस 1  सिंगापूर कायद्याअंतर्गत कार्यरत कंपनी आहे. सध्या ही कंपनी निधी उभारणी, बहुराष्ट्रीय कंपन्या आणि जागतिक संस्थात्मक गुंतवणूकदारांसह विविध गुंतवणूकदारांकडून भांडवल उभारण्याच्या प्रक्रियेत आहे.
आरपीपीएमएसएल ही, रिलायन्स इंडस्ट्रीज लिमिटेडची पूर्ण मालकीची उपकंपनी असून, माहिती तंत्रज्ञान सेवा, व्यवसाय आणि पायाभूत सुविधा सहाय्य सेवा, मनुष्यबळ सेवा, दूरसंचार सुविधांची उभारणी आणि त्या कार्यान्वित करण्याच्या कार्यात सक्रीय आहे. आरपीपीएमएसएल सध्या जिओ सिनेमा ओटीटी मंच ताब्यात घेण्याच्या आणि कार्यान्वयन प्रक्रीयेत आहे.
आरएसएल सध्या कोणत्याही व्यावसायिक प्रक्रीयेत नाही.
वायकॉम 18 भारतातील प्रसारमाध्यमे आणि मनोरंजन क्षेत्रात खालील सेवा प्रदान करते:  सर्व शैलींमध्ये वाहिन्यांचे प्रसारण,  वूट आणि वूट किड्सद्वारे ओटीटी प्रसारण,  चित्रपट निर्मिती आणि वितरण,  डिजिटल सामग्रीची निर्मिती आणि परवाना आणि  इतर संबंधित व्यवसाय.
सीसीआयचा तपशीलवार आदेश लवकरच येईल.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 173 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 10.79 कोटींहून अधिक लसीच्या न वापरलेल्या उपयुक्त मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
केंद्र सरकारने आतापर्यंत 173  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
|
|
VACCINE DOSES
|
|

|
|
SUPPLIED
|
|
1,72,98,29,370
|
|
BALANCE AVAILABLE
|
|
10,79,75,272
10.79  कोटी न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
रसायन आणि खते मंत्रालय
मनसुख मांडवीय यांनी गुजरातमधील अंकलेश्वर येथे उत्पादित कोवॅक्सिनच्या पहिल्या बॅचचे केले उद्घाटन
अंकलेश्वरच्या कंपनीत दर महिन्याला कोवॅक्सिन लसीच्या 1 कोटींहून अधिक मात्रांचे उत्पादन करण्याची क्षमता आहे आणि हे उत्पादन आज सुरु झाले आहे : मनसुख मांडवीय
नवी दिल्ली, 29 ऑगस्ट 2021
केंद्रीय आरोग्य आणि कुटुंब कल्याण मंत्री मनसुख मांडवीय यांनी गुजरातमधील अंकलेश्वर येथील भारत बायोटेक कंपनीच्या चिरॉन बेहरिंग लसनिर्माण सुविधेमध्ये उत्पादित कोवॅक्सिनच्या पहिल्या व्यावसायिक साठ्याचे उद्घाटन केले.
अंकलेश्वर येथील कंपनीत निर्माण झालेला कोवॅक्सिनचा पहिला साठा देशाला अर्पण करताना केंद्रीय आरोग्य मंत्री म्हणाले की भारताच्या कोविड-19 विरुद्धच्या लढ्याच्या प्रवासातील हा अत्यंत महत्त्वाचा क्षण आहे.कोविड-19 प्रतिबंधक लसीच्या उत्पादनांची क्षमता वाढविल्यामुळे, भारतातील लसीकरणाचा वेग वाढण्यासाठी अधिक चालना मिळेल. भारत बायोटेक आणि झायडस कॅडिला या दोन कंपन्यांच्या लसींचे संशोधन आणि उत्पादन भारतात होत आहे ही आपणा सर्वांसाठी अत्यंत अभिमानाची बाब आहे असे त्यांनी पुढे सांगितले. अंकलेश्वरच्या कंपनीत दर महिन्याला कोवॅक्सिन लसीच्या 1 कोटींहून अधिक मात्रांचे उत्पादन करण्याची क्षमता आहे आणि हे उत्पादन आज सुरु झाले आहे अशी माहिती देखील त्यांनी दिली.
भारतातील कोवॅक्सिन उत्पादनाच्या परिस्थितीबाबत बोलताना केंद्रीय मंत्री म्हणाले की भारत बायोटेकने कंपनीच्या हैदराबाद, मालूर, बेंगळूरू आणि पुणे येथील एककांमध्ये या आधीच अनेक स्तरांवर लसीचे उत्पादन सुरु केले आहे आणि आता अंकलेश्वरच्या चिरॉन बेहरिंग लसनिर्माण सुविधेमुळे कोवॅक्सिन लसीच्या उत्पादन क्षमतेत आणखी वाढ होणार आहे.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
पंतप्रधान कार्यालय
नवरात्री दरम्यान पंतप्रधानांनी देवी कुष्मांडा आणि स्कंदमाता यांना वंदन केले
पंतप्रधान नरेंद्र मोदी यांनी नवरात्री दरम्यान देवी कुष्मांडा आणि स्कंदमाता यांना वंदन करून भक्तांसाठी त्यांच्याकडे आशीर्वाद मागितले आहेत आणि देवींची प्रार्थना  पठण सामायिक केले आहे.
पंतप्रधानांनी ट्विट केले:
“आपण देवी कुष्मांडाची प्रार्थना करतो आणि आपल्या विविध प्रयत्नांसाठी तिच्याकडे आशीर्वाद मागतो. देवीला समर्पित एक स्तुती पुढीलप्रमाणे . ”
“नवरात्रि मध्ये देवी स्कंदमातेची उपासना केली जाते. देवी स्कंदमाता आपल्या सर्व भक्तांना सर्व संकटांवर मात करण्याची शक्ती प्रदान करो.”
रस्ते वाहतूक आणि महामार्ग मंत्रालय
एम -1 प्रवासी वाहनांसाठी 6 एअरबॅग्ज अनिवार्य करण्याबाबतच्या आदेशाची अंमलबजावणी पुढे ढकलली
नवी दिल्ली, 14 डिसेंबर 2022
1 ऑक्टोबर 2022 नंतर उत्पादित केलेल्या एम 1 श्रेणीच्या वाहनांमध्ये, पुढील रांगेतील बाहेरील बाजूने असणाऱ्या आसनावर बसणाऱ्या व्यक्तींसाठी प्रत्येकी एक, टू साइड/साइड टोर्सो एअर बॅग्स तसेच मागील रांगेत बाहेरील बाजूच्या आसनांवर बसणाऱ्या व्यक्तींसाठी प्रत्येकी एक टू साइड कर्टन /ट्यूब एअरबॅग्स बसवणे हे रस्ते आणि वाहतूक आणि महामार्ग मंत्रालयाने, 14 जानेवारी 2022 च्या मसुद्याच्या जीएसआर 16 द्वारे प्रस्तावित केले होते. वाहनधारकांच्या सुरक्षिततेसाठी हे अधिसूचित करण्यात आले. त्यांनतर सर्व संबंधितांकडून अभिप्राय आणि हरकती मागविण्यात आल्या होत्या.
संबंधितांकडून प्राप्त झालेल्या सूचना विचारात घेतल्यानंतर , रस्ते आणि वाहतूक आणि महामार्ग मंत्रालयाने, 30 सप्टेंबर 2022 च्या जीएसआर 751 मसुद्याद्वारे, अंमलबजावणीची तारीख सुधारून 1 ऑक्टोबर, 2023 करण्याचा प्रस्ताव ठेवला .तीस दिवसांच्या कालावधीत सर्व संबंधितांकडून पुन्हा एकदा अभिप्राय आणि सूचना मागविण्यात आल्या होत्या.प्राप्त झालेले अभिप्राय आणि सूचना मंत्रालयासमोर विचाराधीन आहेत.
सोसायटी ऑफ इंडियन ऑटोमोबाईल्स मॅन्युफॅक्चरर्सकडे  उपलब्ध असलेल्या माहितीनुसार, 3,27,730 प्रवासी मोटारींच्या एकूण मासिक विक्रीच्या प्रमाणापैकी , एकूण 55,264 मोटारींपैकी केवळ 17% मोटारींमध्ये 6 एअरबॅग्ज आहेत.
ऑटोमोटिव्ह कंपोनंट मॅन्युफॅक्चरर्स असोसिएशनकडे  उपलब्ध माहितीनुसार, देशातील सध्याची एअरबॅग उत्पादन क्षमता 22.7 दशलक्ष आहे आणि पुढील वर्षासाठी उत्पादनात अंदाजे 37.2 दशलक्ष वाढ होईल.
वाहने आणि वाहन घटकांसाठी सरकारने अधिसूचित केलेली उत्पादन संलग्न प्रोत्साहन योजना  एअरबॅग्स विनियोगाच्या दृष्टीने उदा. एअरबॅगसाठी इन्फ्लेटर, एअरबॅग इलेक्ट्रॉनिक कंट्रोल युनिट आणि एअरबॅगसाठी सेन्सर या घटकांच्या उत्पादनाला प्रोत्साहन प्रदान करते
एअर बॅगची निश्चित किंमत ही उत्पादित वाहन मॉडेलच्या कार्यशक्तीच्या प्रमाणावर आधारित असते आणि ती बाजार शक्तींद्वारे निर्धारित केली जाते. त्यामुळे, 4 एअरबॅग्ज [2 साइड एअर बॅग आणि 2 कर्टन एअरबॅग्स] साठी अंदाजे परिवर्तनीय किंमत अंदाजे 6000/- रु. आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी राज्यसभेत एका लेखी उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
पंतप्रधान कार्यालय
आंतरराष्ट्रीय योग दिनानिमित्त संयुक्त राष्ट्र मुख्यालयात होणाऱ्या योग समारंभात पंतप्रधान सहभागी होणार
पंतप्रधान नरेंद्र मोदी आंतरराष्ट्रीय योग दिनानिमित्त संयुक्त राष्ट्र मुख्यालय येथे होणाऱ्या योग सोहळ्यात सहभागी होणार आहेत.
संयुक्त राष्ट्र महासभेचे अध्यक्ष साबा कोरोसी यांच्या ट्विटला प्रतिसाद देताना पंतप्रधानांनी ट्विट केले आहे:
“संयुक्त राष्ट्र मुख्यालय येथे होणाऱ्या आंतरराष्ट्रीय योग दिनाच्या कार्यक्रमात तुम्हाला भेटण्यासाठी उत्सुक आहे. तुमच्या सहभागाने हा कार्यक्रम आणखी खास बनेल.
उत्तम आरोग्य आणि निरोगीपणासाठी योग जगाला एकत्र आणत आहे. जागतिक स्तरावर योग अधिकाधिक लोकप्रिय होत राहो.”